**שלמה בן לולו** (נולד בשנת 1949) הוא פוליטיקאי ישראלי, כיהן כראש מועצת בית שאן בין השנים 1983–1998.

ביוגרפיה
--------

בן לולו נולד בקזבלנקה שבמרוקו. בשנת 1958 עלה עם משפחתו לישראל והתיישב בבית שאן. הוא בעל תואר בהנדסת תעשייה וניהול.

בן לולו התחנך בבית שאן ובהמשך חייו בתיכון בכפר בתיה, במהלך שירותו הצבאי אותר בתכניתה של יעל רום, שעסקה באיתור צעירים מהפריפריה ושילובם באקדמיה. שלמה סיים לימודי הנדסת תעשייה וניהול בשנת 1975 והוא בין המהנדסים הראשונים שידעה העיר בית שאן.

בתום הלימודים הוא שב לבית שאן עם אשתו והחלו להיות מעורבים פוליטית בעיר. הם הקימו תנועה א-פוליטית בשם "תמר" עם צעירים נוספים בני הישוב, לקראת הבחירות המקומיות הם חברו לתנועת הליכוד וזכו לכבוש את העיריה לראשונה בתולדות הישוב.

ביקור ממלכתי בבית שאן עם חנוכת הפארק הלאומי, משמאל לימין: שלמה בן לולו; ראש הממשלה דאז, יצחק שמיר; שר התיירות דאז, אברהם שריר; ושר החינוך דאז, יצחק נבון.
בן לולו נבחר לתפקיד ראש מועצת בית שאן, מטעם הליכוד, בשנת 1983, והיה ראש עיר במשך 15 שנים עד לשנת 1998.

תקופת כהונתו של בן לולו אופיינה בתנופת בנייה, פיתוח סביבתי, שיפור התשתיות ובניית אלפי יחידות דיור חדשות בבית שאן. הוא הקים מוקדי תיירות נוספים וייעל את מערכות המנהל. הוא הוסיף לסמל בית שאן אלמנטים חדשים שלא היו בסמל הקודם, שעוצב בשנת 1956. בית שאן הוכרזה כעיר, כשנה לאחר סיום כהונתו.

בהמשך דרכו של בן לולו, בשנת 2003, ניסה בנימין נתניהו, שר האוצר דאז, למנות אותו למנהל דירקטוריון חברת הגז. אולם ועדת רביבי פסלה את המינוי בנימוק שאין לבן לולו כישורי יתר הנדרשים מחבר מפלגה של השר הממנה. נתניהו טען, כי לבן לולו ניסיון ניהולי רב, שכן היה שנים ארוכות ראש מועצת בית-שאן. כמו כן, בן-לולו הוא מהנדס במקצועו. נתניהו עירער בשעתו על פסילתו של בן לולו, בפני מליאת הממשלה, אך בעקבות חוות דעת של היועץ המשפטי לממשלה הקודם, אליקים רובינשטיין, הוחלט שלא לכפות את המינוי על ועדת רביבי. בשעתו הושג הסדר זמני, לפיו בן-לולו יוכל לכהן כדירקטור, ובשלב מאוחר יותר, תיבחן שוב האפשרות למנותו ליו"ר, בעקבות כך, שימש כיו"ר זמני.

שלמה באסיפת בחירות בשנת 1983
בשנת 2017, שלמה השיק את ספרו האוטוביוגרפי, בן לולו - ישר ולעניין, ספר זה, המספר את תולדות חייו של שלמה בן לולו, למן הולדתו, דרך לימודיו, הקמת משפחתו ועד ימינו אנו, הוא גם ספר המתאר את תולדות בית שאן לאחר קום המדינה, ואת שיא התפתחותה בשנים 1998-1983 בהן כיהן שלמה כראש המועצה (שהפכה לעיר).

בספר מתוארת תקופת כהונתו של בן לולו המאופיינת בעשייה ובשגשוג שלא נראו כמותם בבית שאן, עד כדי כך שחבריו ושותפיו לעשייה, מעידים כי העשייה כללה: תנופת בנייה, פיתוח סביבתי ששבה כל עין ביופיו, העיר זכתה מס' פעמים ברציפות בחמישה כוכבי יופי  על ניקיונה וטיפוחה וב-1995 זכתה בציון לשבח והצטיינות יתרה.

העיריה בראשות שלמה השקיעה בשיפור תשתיות, פיתוח מוקדי תיירות, הקמת מבני תעשייה, שכונות חדשות ואוכלוסיית העיר גדלה.

קבוצת הפועל בית שאן שיחקה בליגה לאומית (באותן שנים ליגת העל) במשך חמש עונות בשנות ה-90. בתמונה שלמה עם יור הקבוצה ללוש אנדריי וקפטן הקבוצה איתן טייב 
בימי שלמה בן לולו נחשפה העיר סקיתופוליס, מלאכת החשיפה והשחזור העסיקה רבים מבני בית שאן והצמיחה כוחות הדרכה מקומיים בגן הלאומי בית שאן. לראשונה  תיאטרון הרומי בבית שאן אירח אופרות (למשל האופרה "נבוקו של ג'וזפה ורדי), אירועי "פסטיבל בית שאן" - ימי הפסטיבל היו ימי חג והתיאטרון הרומי היה מלא מפה לפה, נהרו אורחים רבים מכל קצות הארץ.

ולצד הדברים שנראו מיד בעיר כמו: מגרשי משחקים וגינות ציבוריות, ניקיון כללי ברחובות ובבתי הספר, אירועי תרבות ופסטיבלים, הוא קידם נושאים לטווח ארוך אותם טיפח ובהם טיפל לאורך השנים, ביניהם: החינוך שאותו החשיב יותר מכל, הטיפול בקשישים מחד גיסא ובצעירים מאידך גיסא, מתן שירות לתושבים, פיתוח אתר התיירות המרכזי, הכנת תכנית מתאר, השקעה בקבוצת הכדורגל העירונית ועוד. התוצאות דיברו בעד עצמן. מ"עיר חרבה" כפי שכונתה על ידי מבקריה, היא הפכה לעיר יפה ופורחת.

הערות שוליים
------------

1. ↑  מוזיאון הילדים לתולדות בית שאן ובנותיה
2. ↑  סמל העיר בית שאן באתר מוזיאון הילדים של בית שאן
3. ↑  נתניהו הביא לאישור הממשלה מינוי בן-לולו ליו"ר חברת הגז, באתר גלובס, 28 בדצמבר 2003
4. ↑  דוד חיון, ‏עו"ד נחמה סנה תמונה ליו"ר חברת הגז הטבעי הממשלתית, באתר גלובס, 28 בנובמבר 2004

| ראשי מועצת ועיריית בית שאן  |
| --- |
| 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **כמועצה  מקומית** | שלמה פדר | נח מרדינגר | משה בן יעקב | דב אריאב | אפרים דובק | יצחק שמש | יעקב מכלוף | יעקב שרייבוים  ועדה קרואה | יצחק קינן | שלמה בן לולו |
| מ-1949 | מ-1950 | מ-1951 | מ-1952 | מ-1955 | מ-1963 | מ-1965 | מ-1970 | מ-1974 | מ-1983 |
| **כעיר** | פיני קבלו | ז'קי לוי | רפי בן שטרית | ז'קי לוי |
| מ-1998 | מ-2003 | מ-2013 | מ-2018 |

 |



]